สมาคมประกันฯมอบ1ล้านช่วยญี่ปุ่น
สมาคมประกันวินาศภัย มอบเงิน 1 ล้านบาท ช่วยเหลือผู้ประสบภัยสึนามิ ประเทศญี่ปุ่น
7 เม.ย. 2554

สมาคมประกันวินาศภัย มอบเงิน 1 ล้านบาท ช่วยเหลือผู้ประสบภัยสึนามิ ประเทศญี่ปุ่น
สมาคมประกันวินาศภัย ช่วยเหลือผู้ประสบภัยจากเหตุการณ์แผ่นดินไหวและสึนามิในประเทศญี่ปุ่น จำนวน 1 ล้านบาท โดยประสานงานการมอบเงินช่วยเหลือผ่านทางสมาคมประกันภัยญี่ปุ่น เนื่องจาก  สมาคมประกันวินาศภัยของไทย และ สมาคมประกันภัยญี่ปุ่น มีความสัมพันธ์อันดีต่อกันมาอย่างยาวนาน 
ที่ผ่านมา สมาคมประกันภัยญี่ปุ่น ได้มอบทุนการอบรมวิชาการประกันภัยให้กับสมาคมประกันวินาศภัยไทย เพื่อคัดเลือกบุคลากรเข้ารับทุนการอบรมวิชาการประกันภัยเบื้องต้น (General Course) มาตั้งแต่ปี พ.ศ. 2514 - 2553 รวมระยะเวลากว่า 39 ปี และทุนการอบรมวิชาการประกันภัยขั้นสูง (Advance Course) มาตั้งแต่ปี พ.ศ. 2534 จนถึงปัจจุบัน โดยมีบุคลากรจากธุรกิจประกันภัย เข้ารับทุนการอบรมทั้งหมดจนถึงปัจจุบัน เป็นจำนวนทั้งสิ้นกว่า 384 คน